Наталья Кучинская

Наталья Александровна Кучинская буюу Наташа Кучинская (1949 оны 3 сарын 12-нд Ленинградад төрсөн) нь Зөвлөлт Холбоот Улсын гимнастикч юм.

Түүнийг цэцэрлэгт байхад нь гимнастикийн сургуульд сонгож авчээ. Наташа өөрөө балетчин болохыг хүсдэг байсан ч эцэг эх нь хоёул спорттой холбоотой хүмүүс байсан учир гимнастикаар хичээллэхийг нь дэмжжээ. Эхлээд Владимир Рейсоны удирдлагад бэлтгэл хийдэг байсан ба хожим шигшээ багийн дасгалжуулагч Лариса Латынинагийн удирдлагад очжээ.

1965 онд 16 настайдаа Кучинская ЗХУ-ын аварга болов. Ирэх жил нь аваргаа хамгаалсан тэрээр дэлхийн аварга шалгаруулах тэмцээнд багаараа болон хувийн дүнгээр мөнгөн медаль хүртэж, төрөл тус бүрийн дүнгээр 3 алт, 1 хүрэл медаль зүүв.

1968 оны Мехикогийн олимпын үеэр Кучинская ЗХУ-ын багийн хамгийн алдартай гишүүдийн нэг байлаа. Хувийн олон төрөлтөд Чехословакийн Вера Чаславска болон багийн анд Зинайда Воронинагийн дараа орж хүрэл медаль зүүсэн бол тэнцвэрийн төрөлд тэргүүлж, шалны төрөлд 3-р байр эзлэн, багийн хамт шагналын тавцангийн хамгийн өндөрт зогсчээ. Түүнийг Мексикийн хэвлэлүүд "Мехикогийн сүйт бүсгүй", "Мехикогийн хонгорхон бүсгүй" хэмээн нэрлэж, ардын дуу "Натали"-г түүнд зориулж байлаа

Тэрхүү олимп нь Кучинскаягийн оролцсон сүүлчийн тэмцээн болжээ. Бамбай булчирхайн өвчин түүнийг спортоос хөндийрүүлсэн бөгөөд 1990-ээд оны сүүлчээр өгсөн ярилцлагадаа гимнастикт хандах хандлага нь өөрчлөгдөж, дур сонирхол нь буурсан гэж хэлсэн байдаг.

Зодог тайлсныхаа дараа Кучинская ЗХУ, Япон, АНУ-ын багийг дасгалжуулж байлаа. Тэрээр 1980 онд гэрлэсэн бөгөөд өдгөө АНУ-ын Иллиной муж улсад өөрийн гимнастикийн сургуулийг ажиллуулж байна.

Тэрээр 2006 онд гимнастикийн алдрын танхимд багтсан.

Амжилт
Доорх хүснэгтэд Кучинскаягийн олимпоос бусад тэмцээнүүдэд хэрхэн оролцож байсныг үзүүлэв.
ОнТэмцээн Олон төрөлтБагХарайлтХос савлуурТэнцвэрЧөлөөт 1965ЗХУ-ын АШТ11ЗХУ-ын цом21966Дэлхийн АШТ223111ЗХУ-ын АШТ1211ЗХУ-ын цом11967Европын АШТ22ЗХУ-ын АШТ111111968ЗХУ-ын АШТ1

Эшлэл

Гадны холбоос

Ангилал:1949 онд төрсөн
Ангилал:ЗХУ-ын гимнастикч
Ангилал:ЗХУ-ын олимпын аварга
Ангилал:ЗХУ-ын олимпын хүрэл медальтан
Ангилал:Зөвлөлтийн иргэн